laion/Wikipedia-Exotic huggingface dataset:
রহমতখালি নদী

রহমতখালি নদী বা রহমতখালি খাল বাংলাদেশের একটি ছোট নদী। নদীটির শুরু ফেনী থেকে আর শেষ মেঘনা নদীর মুখে। নদীটির অবস্থান তিনটি জেলা ঘিরে ফেনী, নোয়াখালী ও সর্বশেষ লক্ষ্মীপুর। এই নদীর তীরে অবস্থিত লক্ষ্মীপুর জেলাসহ এর বিভিন্ন ইউনিয়ন এবং মজু চৌধুরীর হাট। নদীটি লম্বায় প্রায় ৮৫ মাইল আর পাশ থেকে ১৪১ গজ দৈর্ঘ্য; আর গভীরতা ৩৫ হাত। নদীটির পূর্ব দিকে বেশ কয়েকটি ভাসমান মাছ চাষের মৎস্য খামার রয়েছে যাতে প্রায় বারো মাসই মাছ চাষ করা হয়। খাল কাটার ডেইজার বাংলাদেশের বড় নদীসমূহ বাংলাদেশের নদীর তালিকা মেঘনা নদী বাংলাদেশ জাতীয় তথ্য বাতায়ন (মার্চ ২০১৪)। "এক নজরে রহমত খালি খাল"। গণপ্রজাতন্ত্রী বাংলাদেশ সরকার। ৮ মে ২০১৬ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০১৫।  "Water sampling point"। ২০ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০১৬।  বাংলাদেশ পানি উন্নয়ন বোর্ড https://fisheries.org/ ফিশারীর তথ্য বাতায়ন পানি উন্নয়ন বোর্ড
নিকরাইল ইউনিয়ন

নিকরাইল ইউনিয়ন (English: Nikrail Union) হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার ভূঞাপুর উপজেলার অন্তর্গত। এটি টাঙ্গাইল শহরের ৩৩ কিলোমিটার উত্তরে অবস্থিত। এই ইউনিয়ানের পাশ দিয়েই বয়ে গেছে যমুনা নদী। বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, নিকরাইল ইউনিয়নের মোট জনসংখ্যা ২৫,৮১৩ জন। এই ইউনিয়নে মোট ঘরসংখ্যা ৫৯০৯ টি। নিকরাইল ইউনিয়নের গড় শিক্ষিতের হার শতকরা ৪২.৩ ভাগ (পুরুষ-৪৬.৫%, মহিলা-৩৭.৮%)। শিক্ষাপ্রতিষ্ঠানের নাম: মমতাজ ফকির উচ্চ বিদ্যালয় মাটিকাটা উচ্চ বিদ্যালয় শমসের ফকির ডিগ্রি কলেজ খাশবিয়ারা দাখিল মাদ্রাসা সিরাজকান্দি দাখিল মাদ্রাসা বঙ্গবন্ধু ক্যান্টমেন্ট স্কুল এন্ড কলেজ টাঙ্গাইল ভূঞাপুর উপজেলা "Tangail Table C-01 : Area, Households, Population, Density by Residence and Community" [টাঙ্গাইল টেবিল সি-০১: আবাসিক এবং সম্প্রদায় অনুযায়ী অঞ্চল, গৃহস্থালী, জনসংখ্যা, ঘনত্ব] (পিডিএফ)। bbs.gov.bd (ইংরেজি ভাষায়)। ২০১৪-১১-১৩ তারিখে মূল (PDF) থেকে আর্কাইভ করা। সংগ্রহের তারিখ ২০১৬-০৩-০১।  "Tangail Table C-06 : Distribution of Population aged 7 years and above by Literacy, Sex, Residence and Community" [টাঙ্গাইল টেবিল সি-০৬: শিক্ষার হার, লিঙ্গ, বাসস্থান এবং সম্প্রদায় অনুযায়ী ৭ বছর এবং তাঁর উপরের বয়সের জনসংখ্যার সংস্থান] (পিডিএফ)। bbs.gov.bd (ইংরেজি ভাষায়)। ২০১৪-১১-১৩ তারিখে মূল (PDF) থেকে আর্কাইভ করা। সংগ্রহের তারিখ ২০১৬-০২-২৫।
সরকারি সা’দত কলেজ

সরকারি সা’দত কলেজ, বাংলাদেশের টাঙ্গাইল সদর উপজেলার করটিয়ায় অবস্থিত একটি ঐতিহ্যবাহী কলেজ। এটি হল অবিভক্ত বাংলায় মুসলমানদের প্রতিষ্ঠিত প্রথম কলেজ। ঢাকা-টাঙ্গাইল রোডের উপরে ঢাকা থেকে ৯০ কিলোমিটার উত্তর-পশ্চিমে এবং টাঙ্গাইল থেকে ৭ কিলোমিটার পূর্বে অবস্থিত। ৩৮ একর জমির উপর প্রতিষ্ঠিত এই কলেজ জন্ম লগ্ন থেকেই বাংলাদেশের শিক্ষা উন্নয়নের ক্ষেত্রে এক অনন্য অবদান রেখে চলেছে। কলেজটি বর্তমানে বাংলাদেশ জাতীয় বিশ্ববিদ্যালয় এর অধিভুক্ত। ১৯২৬ সালে আটিয়ার চাঁদ ওয়াজেদ আলী খান পন্নী পিতামহ সাদাত আলী খান পন্নীর নামে কলেজটি প্রতিষ্ঠা করেন। প্রিন্সিপাল ইবরাহিম খাঁ এই কলেজের প্রথম প্রিন্সিপাল ছিলেন। ১৯২৬ থেকে ১৯৪৭ সাল পর্যন্ত সুদীর্ঘ একুশ বছর তিনি এই পদে বহাল ছিলেন। ১৯৩৮ সালে শেরে বাংলা এ কে ফজলুল হক যখন অবিভক্ত বাংলার প্রধানমন্ত্রী হন তখন তিনি কলেজটি পরিদর্শন করতে আসেন এবং কলেজের জন্যে মোটা অঙ্কের অনুদান বরাদ্দ করেন। ঐ বছরই কলেজটি ডিগ্রি কলেজে উন্নীত করা হয়। কথিত আছে যে, শেরে বাংলার সফরের সময় করটিয়ার জনসাধারণ প্রধানমন্ত্রীর কাছে করটিয়াকে একটি আদর্শ গ্রামে পরিণত করার জন্যে আবেদন করেছিল। প্রতি উত্তরে তিনি বলেছিলেন, "করটিয়াকে আর কি করে আদর্শ করবো, এ গ্রামতো আদর্শ গ্রামেরও আদর্শ"। বর্তমানে সরকারি সা’দত কলেজ এ প্রায় ৩০,০০০ জন শিক্ষার্থী অনার্স (সম্মান) ও পাস কোর্স সহ মাষ্টার্স এ অধ্যয়নরত আছে। বর্তমানে ১৮টি বিষয়ে অনার্স ও ১২টি বিষয়ে মাষ্টার্স কোর্স চালু আছে। নতুন করে পাঁচতলা বিশিষ্ট দুটি একাডেমিক ভবন, একটি ছাত্র হল ও একটি ছাত্রী হল নির্মাণ কাজ শেষ হয়েছে। মোট পাঁচটি একাডেমিক ভবন,দুটি হিন্দু হল, তিনটি ছেলেদের হল, দুটি মেয়েদের হল রয়েছে। সমৃদ্ধশালী লাইব্রেরি রয়েছে, যেখানে আছে হাতে লেখা কোরআন শরীফ সহ আর দুর্লভ সব বই। আছে কবি নজরুল এর বিশ্রাম নেওয়া সেই স্মৃতিচারণ নজরুল কুটির। দুটি মনোরম পরিবেশের পুকুর রয়েছে। বর্তমানে চারতলা ভবন বিশিষ্ট মসজিদ নির্মিত হচ্ছে। এই কলেজে রয়েছে আলাদা মেডিক্যাল হল। যেখানে ছাত্রছাত্রীদের বিনামূল্যে চিকিৎসা করা হয়ে থাকে। এছাড়া রয়েছে বিতর্ক ক্লাব ও অন্যান্য ক্লাব, বিএনসিসি, রোভার স্কাউটস, বাঁধন (স্বেচ্ছায় রক্তদাতাদের সংগঠন) সহ আরও অনেক সংগঠন। রয়েছে মাসিক সাহিত্য পত্রিকা। বার্ষিক কলেজ ম্যাগাজিন (১৯৭৭)। "সুবর্ণজয়ন্তী স্মরণিকা"। সাদাত কলেজ।  উইকিমিডিয়া কমন্সে সরকারি সা’দত কলেজ সংক্রান্ত মিডিয়া রয়েছে।
রুনা লায়লার প্লেব্যাক করা চলচ্চিত্রের তালিকা

রুনা লায়লা (জন্ম: ১৭ নভেম্বর, ১৯৫২) একজন খ্যাতনামা বাংলাদেশী গায়িকা। তিনি বাংলাদেশে চলচ্চিত্র, পপ ও আধুনিক সঙ্গীতের জন্য বিখ্যাত। তবে বাংলাদেশের বাইরে গজল গায়িকা হিসাবে দক্ষিণ এশিয়ার অন্যান্য দেশে তার সুনাম আছে। বাংলাদেশ স্বাধীন হওয়ার আগে থেকেই তিনি চলচ্চিত্রের গায়িকা হিসাবে কাজ শুরু করেন। বাংলাদেশ ছাড়াও ভারতীয় এবং পাকিস্তানি চলচ্চিত্রের অনেক গানে তিনি কণ্ঠ দিয়েছেন। রুনা লায়লা বাংলা, উর্দু, পাঞ্জাবি, হিন্দী, সিন্ধি, গুজরাটি, বেলুচি, পশতু, পারসিয়ান, আরবি, মালয়, নেপালি, জাপানি, স্পেনিশ, ফ্রেঞ্চ, ইতালীয় ও ইংরেজি ভাষাসহ মোট ১৮টি ভাষায় ১০ হাজারেরও বেশি গান করেছেন। পাকিস্তানে তার গান দমাদম মাস্ত কালান্দার অত্যন্ত জনপ্রিয়। সাবিনা ইয়াসমিনের প্লেব্যাক করা চলচ্চিত্রের তালিকা এন্ড্রু কিশোরের প্লেব্যাক করা চলচ্চিত্রের তালিকা মিঠু হালদার (১৭ নভেম্বর ২০১৫)। "শুভ জন্মদিন রুনা লায়লা..."। প্রিয় নিউজ। ২২ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৬।  স্নেহাশীষ ঘোষ (৬ জানুয়ারি ২০১৬)। "কেউ কারও জায়গা পূরণ করতে পারে না: রুনা লায়লা"। প্রিয় নিউজ। ১৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৬।  "পুরনো গানগুলো সংরক্ষণ করছেন রুনা লায়লা"। প্রিয় নিউজ। ১১ জানুয়ারি ২০১৪। ১৫ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৬।  "নিজের গাওয়া সব গান সংরক্ষণ করছেন রুনা লায়লা"। প্রিয় নিউজ। ১৪ জানুয়ারি ২০১৪। ২০ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৬।  "Runa Laila Casts a Magic Spell"। ২৮ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৬।  "এক গানে দুই কিংবদন্তি"। প্রিয় নিউজ। ২২ জুলাই ২০১৪। ২৫ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৬।  "অনুদান কমিটিতে 'হরিজন'"। প্রিয় নিউজ। ১৮ এপ্রিল ২০১৩। ১০ মে ২০১৩ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৬।  "মহুয়া সুন্দরীর আইটেম গানে রুনা লায়লা"। প্রিয় নিউজ। ২ নভেম্বর ২০১৫। ৭ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৬।  স্নেহাশীষ ঘোষ (৭ জানুয়ারি ২০১৬)। "জাজ মাল্টিমিডিয়ার চলচ্চিত্রে গান গাইলেন রুনা লায়লা"। প্রিয় নিউজ। ১২ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৬।  "আবারো সৈয়দ হকের কথায় ছবির গানে রুনা লায়লা"। গজারিয়া নিউজ। ২২ ফেব্রুয়ারি ২০১৬। ১৯ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৬।  স্নেহাশীষ ঘোষ (৫ জানুয়ারি ২০১৬)। "যেভাবে রেকর্ডিং হল রুনা লায়লা ও ইমরানের নতুন গান"। প্রিয় নিউজ। ১৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৬।
গ্লোরিয়া জিন'স কফিস

গ্লোরিয়া জিন’স কফিস (ইংরেজি: Gloria Jean's Coffees) একটি কফিশপ ফ্র্যাঞ্চাইজি। অস্ট্রেলিয়া ভিত্তিক এই কোম্পানিটি বিশ্বের ৩৯টি দেশে কফিশপের ব্যবসা পরিচালনা করে। সারা বিশ্বে গ্লোরিয়া জিন’স-এর ১০০০-এরও অধিক দোকান রয়েছে, যার মধ্যে অস্ট্রেলিয়াতেই রয়েছে ৪৬০টির বেশি। ২০১৪ সালে রিটেইল ফুড গ্রুপ নামের একটি কোম্পানি গ্লোরিয়া জিন’সকে ১৬৩.৫ মিলিয়ন মার্কিন ডলারের বিনিময়ে কিনে নেয়। গ্লোরিয়া জিন’স কফিস ১৯৭৯ সালে মার্কিন যুক্তরাষ্ট্রের শিকাগো শহরে ইয়ান ভেটকো কর্তৃক প্রতিষ্ঠিত হয়। সেসময় শিকাগোতে ছোট একটি কফি দোকান ও উপহার দোকানের মাধ্যমে গ্লোরিয়া জিন’স এর যাত্রা শুরু হয়। বর্তমানে যুক্তরাষ্ট্রের ১১০টি স্থানে গ্লোরিয়া জিন’স-এর ব্যবসা পরিচালিত হচ্ছে। ১৯৯৫ সালে বিজ্ঞাপন প্রতিষ্ঠান ডিডিবি নিডহ্যামের ব্যবস্থাপনা পরিচালক নবি সালেহ এবং পিটার আরভিন অস্ট্রেলিয়াতে গ্লোরিয়া জিন’স-এর ব্যবসার উপযোগিতা ও সম্ভাবনা উপলব্ধি করেন এবং গ্লোরিয়া জিন’স ব্র্যান্ডের আন্তর্জাতিক লাইসেন্সিং অধিকারের স্বত্ব কিনে নেন। সালেহ এবং আরভিন অস্ট্রেলিয়াতে সম্পূর্ণ নিজেদের উদ্যোগে গ্লোরিয়া জিন’সের ব্যবসায়িক কার্যক্রম শুরু করেন। যুক্তরাষ্ট্র ও পুয়ের্তো রিকো ব্যতীত তারা অন্যান্য দেশে গ্লোরিয়া জিন’সের ব্যবসায়িক স্বত্ব ক্রয় করেন। ১৯৯৬ সালে অস্ট্রেলিয়ার সিডনিতে গ্লোরিয়া জিন’সের প্রথম কফির দোকান স্থাপিত হয়। এর দুই সপ্তাহ পর সিডনির আরেকটি স্থানে গ্লোরিয়া জিন’স তাদের দোকান স্থাপন করে। অস্ট্রেলিয়াতে কফি ব্যবসার সম্ভাবনা নিরীখের উদ্দেশ্যে এই দোকানগুলো প্রাথমিকভাবে চালু হয়। গ্লোরিয়া জিন’স তাদের নিজেদের ব্র্যান্ডের কফি তৈরীকারী যন্ত্র বিক্রয় করে। এছাড়া বিভিন্ন স্বাদের কফি তারা গ্রাহকদের নিকট বিক্রয় করে থাকে। সম্প্রতি ব্রাজিলের পদকজয়ী সেরা কফির দানা গ্লোরিয়া জিন’স ক্রয় করেছে। ব্রাজিলসহ বিশ্বের বিভিন্ন কফি উৎপাদনকারী দেশ ও অঞ্চল থেকে গ্লোরিয়া জিন’স কফি সংগ্রহ করে। |url=http://www.gloriajeanscoffees.com ওয়েব্যাক মেশিনে আর্কাইভকৃত ৩০ সেপ্টেম্বর ২০১৮ তারিখে "Retail Food Group acquires Gloria Jean's to create monster coffee company"। Sydney Morning Herald। ২৪ অক্টোবর ২০১৪। সংগ্রহের তারিখ ২৬ অক্টোবর ২০১৪।  Gloria Jean's ওয়েব্যাক মেশিনে আর্কাইভকৃত ৩০ সেপ্টেম্বর ২০১৮ তারিখে Gloria Jean's Australia "God's Millionaires" BRW, May 26 – June 1, 2005 [স্থায়ীভাবে অকার্যকর সংযোগ] Gloria Jean's website
অলিম্পিকে ব্রাজিল

ব্রাজিল প্রথম অলিম্পিক গেমসে অংশগ্রহণ করে ১৯২০ সালে তারপর থেকে সকল গ্রীষ্মকালীন অলিম্পিক গেমসে ক্রীড়াবিদ প্রেরণ করে আসছে, শুধু ১৯২৮ গ্রীষ্মকালীন অলিম্পিক বাদে। ১৯৯২ সাল থেকে ব্রাজিল শীতকালীন অলিম্পিক গেমসেও অংশগ্রহণ করে আসছে, যদিও কোন ব্রাজিলীয় ক্রীড়াবিদ শীতকালীন ক্রীড়ায় একটিও পদক বিজয় করতে পারেনি। ব্রাজিলের ক্রীড়াবিদগণ সর্বমোট ১০৮টি পদক জিতেছে। সবচেয়ে বেশি পদক জিতেছে ভলিবল, সেইলিং ও জুডো খেলাতে। বছর অনুযায়ী সবচেয়ে বেশি পদক জিতেছে ২০১২ সালে ১৭টি এবং ২০০৪ সালে সবচেয়ে বেশি ৫টি স্বর্ণপদক জিতেছে। প্যারালিম্পিকে ব্রাজিল অলিম্পিকে জাপান "Olimpíadas de Antuérpia, 1920 - UOL Esporte"। Olimpiadas.uol.com.br। ১৯২০-০৪-২০। সংগ্রহের তারিখ ২০১৫-১১-০৮।  "Brazil" [ব্রাজিল] (ইংরেজি ভাষায়)। আন্তর্জাতিক অলিম্পিক কমিটি।  "Results and Medalists" [ফলাফল ও পদক তালিকা]। Olympic.org (ইংরেজি ভাষায়)। আন্তর্জাতিক অলিম্পিক কমিটি। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Olympic Medal Winners" [অলিম্পিকে পদক জয়ীগণ] (ইংরেজি ভাষায়)। আন্তর্জাতিক অলিম্পিক কমিটি।  "Brazil" [ব্রাজিল] (ইংরেজি ভাষায়)। Sports-Reference.com। ৫ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৬।
লেই কাস্পারেক

লেই মেগান কাস্পারেক (ইংরেজি: Leigh Kasperek; জন্ম: ১৫ ফেব্রুয়ারি, ১৯৯২) এডিনবরায় জন্মগ্রহণকারী বিশিষ্ট নিউজিল্যান্ডীয় প্রমিলা আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য তিনি। এর পূর্বে ২০০৭ থেকে ২০১২ মেয়াদে তিনি স্কটল্যান্ড ক্রিকেট দলে প্রতিনিধিত্ব করেছেন। দলে তিনি মূলতঃ ডানহাতে ব্যাটিং করে থাকেন। এছাড়াও ডানহাতে অফ স্পিন বোলিংয়ে পারদর্শী লেই কাস্পারেক। ১৫ বছর বয়সে স্কটল্যান্ড দলে অভিষেক ঘটে কাস্পারেকের। ২০০৭ সালে কাউন্টি চ্যালেঞ্জ কাপের ঐ খেলায় স্কটল্যান্ডের প্রতিপক্ষ ছিল ইংরেজ কাউন্টি দল। ঐ বছরের শেষদিকে আন্তর্জাতিক ক্রিকেটে অভিষিক্ত হন। ইউরোপিয়ান চ্যাম্পিয়নশীপে আয়ারল্যান্ড ও নেদারল্যান্ডসের বিপক্ষে অংশ নেন তিনি। ২০০৮ সালে দক্ষিণ আফ্রিকায় অনুষ্ঠিত ক্রিকেট বিশ্বকাপের বাছাইপর্বে স্কটল্যান্ড দলের সদস্যরূপে তাকে মনোনীত করা হয়। পাঁচ খেলার মধ্যে চারটিতে অংশ নিলেও মাত্র চার রান সংগ্রহ করেন ও ১০ ওভারে ৫৭ রান দিয়ে কোন উইকেট লাভে ব্যর্থ হন। তিন বছর নিউজিল্যান্ডের ঘরোয়া ক্রিকেটে অংশ নেয়ার পর জাতীয় দল নির্ধারণে আইসিসি'র মানদণ্ডের মুখোমুখি হন। কিন্তু নিউজিল্যান্ডে পদার্পণকালে এ সংক্রান্ত কোন লক্ষ্য নির্দিষ্ট করা ছিল না। মে, ২০১৫ সালে অপ্রত্যাশিতভাবে ভারত সফরে যাবার জন্য নিউজিল্যান্ড দলের সদস্য হন তিনি। সফরের পাঁচ ওডিআই সিরিজের প্রত্যেকটিতেই অংশ নেন। এছাড়াও তিন টি২০আই সিরিজসহ সফরের সবগুলো খেলাতেই তার অংশগ্রহণ ছিল। অভিষেকের প্রথম ওডিআইয়ে নির্ধারিত ১০ ওভারে ৩/৩৯ লাভ করেন। ২০১৫ সালের শেষদিকে সফরকারী শ্রীলঙ্কা দলের বিপক্ষে অংশ নেন। খেলায় তিনি প্রথমবারের মতো চার উইকেট পান। ফেব্রুয়ারি, ২০১৬ তারিখে অস্ট্রেলিয়ার বিপক্ষে টুয়েন্টি২০ আন্তর্জাতিকে তিন ওভারে ৪/৭ পান। তার তুলনায় কেবলমাত্র এমি স্যাটার্দওয়েট সেরা বোলিং পরিসংখ্যান গড়েছেন। আসন্ন ২০১৭ সালের আইসিসি মহিলা ক্রিকেট বিশ্বকাপকে ঘিরে সুজি বেটসের অধিনায়কত্ব ১৫-সদস্যের নিউজিল্যান্ড দলের তালিকা প্রকাশ করা হয়। এতে তিনিও অন্তর্ভুক্ত হন। Steve Hepburn (13 May 2015). "Cricket: Long and winding road to call-up" – Otago Daily Times. Retrieved 5 October 2015. Women's miscellaneous matches played by Leigh Kasperek – CricketArchive. Retrieved 5 October 2015. Scotland women's matches played by Leigh Kasperek – CricketArchive. Retrieved 5 October 2015. Records / ICC Women's World Cup Qualifying Series, 2007/08 - Scotland Women / Minor cricket (one-day/limited overs) / Batting and bowling averages – ESPNcricinfo. Retrieved 5 October 2015. "Leigh Kasperek included in NZ women squad" – ESPNcricinfo. Retrieved 5 October 2015. Women's ODI matches played by Leigh Kasperek – CricketArchive. Retrieved 5 October 2015. Women's International Twenty20 matches played by Leigh Kasperek – CricketArchive. Retrieved 5 October 2015. India Women v New Zealand Women, ICC Women's Championship 2014 to 2016/17 – CricketArchive. Retrieved 5 October 2015. "Priest ton sets up big New Zealand Women win" – ESPNcricinfo. Retrieved 5 November 2015. (28 February 2016). "Kasperek's four-for sets up easy win for New Zealand" – ESPNcricinfo. Retrieved 28 February 2016. "NZ pick 16-year-old Kerr for World Cup"। ESPN Cricinfo। সংগ্রহের তারিখ ১৬ মে ২০১৭।  সুজি বেটস ২০১৭ মহিলা ক্রিকেট বিশ্বকাপ নিউজিল্যান্ড জাতীয় মহিলা ক্রিকেট দল ইএসপিএনক্রিকইনফোতে লেই কাস্পারেক (ইংরেজি) ক্রিকেটআর্কাইভে লেই কাস্পারেক (সদস্যতা প্রয়োজনীয়) (ইংরেজি)
রফিক উদ্দীন ভূঁইয়া

রফিক উদ্দীন ভূঁইয়া (২৫ জানুয়ারি ১৯২৮–২৩ মার্চ ১৯৯৬) ছিলেন বাংলাদেশের বরেণ্য রাজনীতিবিদ ও ভাষাসৈনিক। অবিভক্ত ময়মনসিংহ জেলার গভর্ণর। ময়মনসিংহ-১৩ ও ময়মনসিংহ-৯ (নান্দাইল) আসন থেকে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। ১৯৫২ সালের ভাষা আন্দোলনে অবদানের জন্য এবং ১৯৭১ সালে মুক্তিযুদ্ধে ময়মনসিংহ অঞ্চলের অন্যতম সংগঠক হিসেবে তিনি পরিচিত। রফিক উদ্দিন ভূঁইয়া ১৯২৮ সালের ২৫ জানুয়ারি নান্দাইল উপজেলার মেরেঙ্গা গ্রামে জন্মগ্রহণ করেন। তার পিতা ওয়াফিজ উদ্দিন ভূঁইয়া। রফিক উদ্দিন ভূঁইয়া ১৯৪৭ সালে ময়মনসিংহের আনন্দমোহন কলেজে ভর্তি হন। আনন্দমোহন কলেজে ভর্তি হওয়ার পর ১৯৪৮ সালে ময়মনসিংহ জেলা ছাত্রলীগের সভাপতি নির্বাচিত হন। ১৯৪৮ সালে মোহাম্মদ আলী জিন্নাহ'র ঢাকা সফরের সময় ঢাকা বিশ্ববিদ্যালয়ের কার্জন হলে অনুষ্ঠিত জনসভায় অংশ নেন। জিন্নাহ উর্দুকে পাকিস্তানের একমাত্র রাষ্ট্রভাষা ঘোষণা করলে উপস্থিত ছাত্রদের সাথে রফিক উদ্দিন ভূঁইয়া তা প্রত্যাখ্যান করেন। ১৯৫২ সালে ময়মনসিংহ জেলা সর্বদলীয় রাষ্ট্রভাষা সংগ্রাম পরিষদের সভাপতি মনোনীত হন। সেসময় আন্দোলনে অবদান রাখায় আড়াই বছর কারাভোগ করেন। ১৯৫৪ সালে ময়মনসিংহ জেলা আওয়ামী লীগের সাধারণ সম্পাদক নিযুক্ত হন এবং ১৯৭২ সাল পর্যন্ত এ পদে বহাল থাকেন। মহান স্বাধীনতা যুদ্ধে তার তত্ত্বাবধানে ময়মনসিংহ অঞ্চলের মুক্তিযোদ্ধারা সংগঠিত হয়ে অংশ নেন। এর আগে ১৯৫২ সালে মহান ভাষা আন্দোলনের বীর সৈনিক হিসেবেও তিনি কাজ করেছেন। সে সময় তিনি ময়মনসিংহ জেলা আওয়ামী লীগের সাধারণ সম্পাদক ছিলেন। দেশ স্বাধীনের পর ১৯৭৩ সালে রফিক উদ্দিন ভূঁইয়া (ময়মনসিংহ-১৩) নান্দাইল আসন থেকে বিনা প্রতিদ্বন্দ্বিতায় জাতীয় সংসদ সদস্য নির্বাচিত হন। তিনি দীর্ঘকাল ময়মনসিংহ জেলা আওয়ামী লীগের সভাপতি ও বাংলাদেশ আওয়ামী লীগের ওয়াকিং কমিটির অন্যতম সদস্য ছিলেন। তিনি ১৯৫৬ থেকে ১৯৫৯ সাল পর্যন্ত ময়মনসিংহ জেলা বোর্ডের চেয়ারম্যানের দায়িত্ব পালন করেন। ভাষা সৈনিক ও বীর মুক্তিযোদ্ধা রফিক উদ্দিন ভূঁইয়া নান্দাইল সদরে মহান স্বাধীনতা যুদ্ধে বীর শহীদদের স্মৃতির প্রতি শ্রদ্ধা জানিয়ে ১৯৭২ সালে এলাকাবাসীর সহযোগিতায় শহীদ স্মৃতি আদর্শ (বর্তমানে ডিগ্রি) কলেজ প্রতিষ্ঠাতা করেন। ১৯৮৬ সালের তৃতীয় জাতীয় সংসদ নির্বাচনে ময়মনসিংহ-৯ (নান্দাইল) আসন থেকে বাংলাদেশ আওয়ামী লীগের প্রার্থী হিসেবে তিনি সংসদ সদস্য নির্বাচিত হন। রফিক উদ্দীন ভূঁইয়া ১৯৯৬ সালের ২৩ মার্চ বার্ধ্যকজনিত কারণে মৃত্যুবরণ করেন। তার নামানুসারে ময়মনসিংহের স্টেডিয়ামের নাম রাখা হয়েছে "রফিক উদ্দীন ভূঁইয়া স্টেডিয়াম"। পারভেজ, আলী আহসান খান (২০১৫)। "জ্যোতির্ময় নক্ষত্রের গল্প"। প্রাণোল্লাস: শতবর্ষ উদ্‌যাপন ২০১৫। চন্ডীপাশা সরকারি উচ্চ বিদ্যালয়। পৃষ্ঠা ৫১–৫২।  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "রফিক উদ্দীন ভূঁইয়া, আসন নং: ১৫৪, ময়মনসিংহ-৯, দল: আওয়ামী লীগ (নৌকা)"। দৈনিক প্রথম আলো। সংগ্রহের তারিখ ২৯ মে ২০২০।
সুবল দাস

সুবল দাস (২৭ ডিসেম্বর, ১৯২৭ - ১৬ আগস্ট, ২০০৫) ছিলেন একজন বাংলাদেশী সঙ্গীত পরিচালক ও সুরকার। চলচ্চিত্রের সঙ্গীত পরিচালনা করে তিনি খ্যাতি অর্জন করেন। তবে তিনি বেতার ও টেলিভিশনের সাথেও যুক্ত ছিলেন। তার সুরকৃত অসংখ্য গান বেতার ও টেলিভিশনের সঙ্গীতশিল্পীরা পরিবেশন করেন। তার সুরকৃত গান গেয়ে অনেক শিল্পী জনপ্রিয়তা ও খ্যাতি লাভ করেন। সুবল দাস ১৯২৭ সালের ২৭ ডিসেম্বর তৎকালীন ব্রিটিশ ভারতের (বর্তমান বাংলাদেশ) ব্রাহ্মণবাড়িয়া জেলায় জন্মগ্রহণ করেন। তার বাবা রশিকলাল দাস এবং মা কামিনী দাস। পরিবারের আগ্রহেই তিনি সঙ্গীতচর্চা শুরু করেন। তিনি সেতারে তালিম নেন ওস্তাদ খাদেম হোসেন খান এবং ওস্তাদ আয়াত আলী খান এর কাছ থেকে। সঙ্গীতে পারদর্শিতা অর্জন করে তিনি সুর ও সঙ্গীত পরিচালনায় মনোনিবেশ করেন। সঙ্গীতের পাশাপাশি ফুটবল খেলায় ঝোঁক ছিল প্রবল। নিয়মিত খেলতেন ঢাকার আজাদ স্পোর্টিং ক্লাবের হয়ে। সুবল দাস ১৯৫৯ সালে চলচ্চিত্রকার ফতেহ লোহানী পরিচালিত আকাশ আর মাটি চলচ্চিত্রে প্রথম সঙ্গীত পরিচালনা করেন। তার সুরকৃত মানবেন্দ্র মুখোপাধ্যায়ের গাওয়া "তবে কি আমার নেই কোন ঠাঁই" গানটি বিপুল প্রশংসিত হয়। ১৯৬৩ সালে পাকিস্তান বেতারের সঙ্গীত পরিচালক হিসেবে কাজ শুরু করেন। এরপর ১৯৬৭ সালে পাকিস্তান টেলিভিশনের সুরকার হিসেবে যোগ দেন। এ সময় তিনি কিছু উর্দু চলচ্চিত্রের সঙ্গীত পরিচালনা করেন। বাংলা চলচ্চিত্রের গানের মধ্যে স্বরলিপি চলচ্চিত্রের "গানেরই খাতায় স্বরলিপি লিখে", আলো তুমি আলেয়া চলচ্চিত্রের "আমি সাত সাগর পাড়ি দিয়ে", যোগ বিয়োগ চলচ্চিত্রের "এই পৃথিবীর পান্থশালায়" উল্লেখযোগ্য। আকাশ আর মাটি (১৯৫৯) আলিবাবা (১৯৬৭) জুলেখা (১৯৬৭) স্বর্ণ কমল (১৯৬৯) ভানুমতি (১৯৬৯) স্বরলিপি (১৯৭০) তানসেন (১৯৭০) দর্পচূর্ণ (১৯৭০) স্বরলিপি (১৯৭১) এখানে আকাশ নীল (১৯৭৩) অনির্বাণ (১৯৭৩) অনেক দিন আগে (১৯৭৪) অনেক প্রেম অনেক জ্বালা (১৯৭৫) ডাক পিয়ন (১৯৭৫) আলো তুমি আলেয়া (১৯৭৫) নকল মানুষ (১৯৭৫) উপহার (১৯৭৫) হাসি কান্না (১৯৭৫) গোলমাল (১৯৮৬) যোগ বিয়োগ গৃহলক্ষ্মী অনুরাগ ভালো মানুষ পুত্রবধূ ভাঙ্গাগড়া শীষনাগ অচেনা অতিথি ওরাও মানুষ বিষকন্যার প্রেম (১৯৮৬) সোনার সংসার (১৯৮৯) রাঙা ভাবী (১৯৮৯) ববি (১৯৯০) অন্ধ বিশ্বাস (১৯৯২) অবুঝ সন্তান (১৯৯৩) আঞ্জুমান (১৯৯৫) সুবল দাস ২০০৫ সালের ১৬ই আগস্ট মৃত্যুবরণ করেন। সত্য সাহা আলম খান রেজাউল করিম খোকন (১৬ আগস্ট ২০১৫)। "সুরস্রষ্টা সুবল দাস"। দৈনিক ইত্তেফাক। ঢাকা, বাংলাদেশ। সংগ্রহের তারিখ ১৬ এপ্রিল ২০১৬।  এস মাহবুব। "বাংলাদেশী চলচ্চিত্রের জনপ্রিয় ২০টি গান"। জাপান বাংলাদেশ ডটকম। সংগ্রহের তারিখ ১৬ এপ্রিল ২০১৬।  ইন্টারনেট মুভি ডেটাবেজে সুবল দাস (ইংরেজি) বাংলা মুভি ডেটাবেজে সুবল দাস বাংলাপিডিয়ায় সুবল দাস
মাসুদ করিম

মাসুদ করিম ( ১৭ ফেব্রুয়ারি, ১৯৩৬ - ১৬ নভেম্বর, ১৯৯৬) ছিলেন একজন খ্যাতিমান বাংলাদেশী গীতিকার। দেশ বিদেশের অনেক খ্যাতিমান সুরকারেরা তার রচিত গানে সুর দিয়েছেন এবং বিখ্যাত সঙ্গীতশিল্পীরা গানে কণ্ঠ দিয়েছেন। সঙ্গীতে অবদানের জন্য দুইবার শ্রেষ্ঠ গীতিকার বিভাগে জাতীয় চলচ্চিত্র পুরস্কার পেয়েছেন। মাসুদ করিম ১৯৩৬ সালের ১৭ ফেব্রুয়ারি তৎকালীন ব্রিটিশ ভারতের (বর্তমান বাংলাদেশ) কুষ্টিয়া জেলার কুমারখালী উপজেলার দুর্গাপুর কাজীপাড়ায় জন্মগ্রহণ করেন। তার বাবা রেজাউল করিম একজন সরকারি কর্মকর্তা এবং মা নাহার ছিলেন গৃহিনী। মাসুদ করিম ঢাকা ও চট্টগ্রাম বেতারে প্রোগ্রাম অফিসার হিসেবে কর্মজীবন শুরু করেন। কয়েক বছর পরে তিনি ময়মনসিংহ কৃষি বিশ্ববিদ্যালয়ের ভাইস চ্যান্সেলরের সেক্রেটারি হিসেবে যোগ দান করেন। ১৯৬০ সাল থেকে তিনি বাংলাদেশ বেতার ও টেলিভিশনের জন্য গীত রচনা শুরু করেন। তবে ষাট, সত্তর ও আশির দশকে চলচ্চিত্রের গান রচনা করে তিনি খ্যাতি লাভ করেন। মাসুদ করিম ১৯৬৫ সালে দিলারা আলোর সাথে চট্টগ্রাম বেতারে পরিচয় ও সেই সূত্র ধরে তারা বিবাহ বন্ধনে আবদ্ধ হন। তার স্ত্রী দিলারা আলো একজন সঙ্গীত শিল্পী। ষাট ও সত্তরের দশকে তিনি বাংলাদেশ বেতার ও টেলিভিশনে সঙ্গীত পরিবেশন করতেন। জাতীয় চলচ্চিত্র পুরস্কার বিজয়ী: শ্রেষ্ঠ গীতিকার - রজনীগন্ধা (১৯৮২) বিজয়ী: শ্রেষ্ঠ গীতিকার - হৃদয় থেকে হৃদয় (১৯৯৪) মাসুদ করিম ১৯৯৬ সালের ১৬ নভেম্বর কানাডার মন্ট্রিয়লে মৃত্যুবরণ করেন। ১৯৯৫ সালের সেপ্টেম্বর মাসে নর্থ আমেরিকান লেবার ডে লং উইক এন্ড এ ডাউন টাউন মন্ট্রিয়ালের শেরাটন হোটেলে ফেডারেশন অব বাংলাদেশী এসোসিয়েশন ইন নর্থ আমেরিকার ৩ দিনব্যাপি বাৎসরিক সম্মেলন ফোবানা চলাকালে তার হার্ট অ্যাটাক হয়। মন্ট্রিয়ালে চিকিৎসা চলাকালীন তার দুরারোগ্য ক্যান্সার ধরা পড়ে। দীর্ঘদিন চিকিৎসার পর তিনি মন্ট্রিয়ালে মারা যান। গাজী মাজহারুল আনোয়ার কবির বকুল রওশন আরা বিউটি (১২ জুন ২০১৪)। "অমর গানের অসামান্য স্রষ্টা মাসুদ করিম"। দৈনিক আজাদী। ঢাকা, বাংলাদেশ। সংগ্রহের তারিখ ১৬ এপ্রিল ২০১৬। [স্থায়ীভাবে অকার্যকর সংযোগ] আহসানুল হক (৫ ফেব্রুয়ারি ২০১৬)। "কালজয়ী গানের অমর গীতিকবি 'মাসুদ করিম'…"। সঙ্গীতাঙ্গন। ২৭ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০১৬।  লিটন আব্বাস (১৭ ফেব্রুয়ারি ২০১৬)। "সংগীতস্বাতী গীতিকার মাসুদ করিম"। দৈনিক জনকণ্ঠ। ঢাকা, বাংলাদেশ। সংগ্রহের তারিখ ১৬ এপ্রিল ২০১৬।  ইন্টারনেট মুভি ডেটাবেজে মাসুদ করিম (ইংরেজি)
অলিম্পিকে চীন

চীন মূলত প্রথম অলিম্পিক গেমসে অংশগ্রহণ করেছিল প্রজাতন্ত্রী চীন (আরওসি) নামে ১৯৩২ সালের অলিম্পিকে এবং ১৯৪৮ সাল পর্যন্ত অংশগ্রহণ করে। বর্তমানের চীন, যে গণপ্রজাতন্ত্রী চীন (পিআরসি) নামে প্রথম অলিম্পিক গেমসে অংশগ্রহণ করে ১৯৫২ সালে ফিনল্যান্ডের হেলসিংকি গেমসে, যদিও তাতে একজন মাত্র প্রতিযোগী একটি ইভেন্টে অংশগ্রহণ করেছিল। এই বছর আন্তর্জাতিক অলিম্পিক কমিটি গণপ্রজাতন্ত্রী চীন এবং প্রজাতন্ত্রী চীন (যে চীনা গৃহযুদ্ধের পর তাইওয়ান নামে পরিচিত) উভয় দেশকে অংশগ্রহণে জন্য স্বীকৃতি দেয়, যদিও পরে প্রজাতন্ত্রী চীন পরে প্রতিবাদস্বরুপ নাম প্রত্যাহার করে নিয়েছিল। চীন একটি গেমসের স্বাগতিক হতে পেরেছে এবং আরও একটি গেমসের স্বাগতিকের জন্য নির্বাচিত হয়েছে। "10th-15th Olympic Games: 1936-1952 [[Chinese Olympic Committee]]."। ২০১৬-০২-২০ তারিখে মূল থেকে আর্কাইভ করা। সংগ্রহের তারিখ ২০১৬-০৪-১৭।
মহেড়া ইউনিয়ন

মহেড়া ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি টাঙ্গাইল শহরের ১৮ কিলোমিটার দক্ষিণ-পূর্বে, মির্জাপুরের ১২ কিলোমিটার উত্তর-পশ্চিমে এবং রাজধানী ঢাকা শহরের ৬৬ কিলোমিটার উত্তর-পশ্চিমে অবস্থিত। বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, মহেড়া ইউনিয়নের মোট জনসংখ্যা ২৭,১৪৪ জন। এই ইউনিয়নে মোট ঘরসংখ্যা ৫৮১৬ টি। মহেড়া ইউনিয়নের গড় সাক্ষরতার হার শতকরা ৫৬.৮ ভাগ (পুরুষ-৬২.২%, মহিলা-৫১.৫%)। টাঙ্গাইল "Tangail Table C-01 : Area, Households, Population, Density by Residence and Community" [টাঙ্গাইল টেবিল সি-০১: আবাসিক এবং সম্প্রদায় অনুযায়ী অঞ্চল, গৃহস্থালী, জনসংখ্যা, ঘনত্ব] (পিডিএফ)। bbs.gov.bd (ইংরেজি ভাষায়)। ২০১৪-১১-১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৬-০৩-০১।  "Tangail Table C-06 : Distribution of Population aged 7 years and above by Literacy, Sex, Residence and Community" [টাঙ্গাইল টেবিল সি-০৬: শিক্ষার হার, লিঙ্গ, বাসস্থান এবং সম্প্রদায় অনুযায়ী ৭ বছর এবং তাঁর উপরের বয়সের জনসংখ্যার সংস্থান] (পিডিএফ)। bbs.gov.bd (ইংরেজি ভাষায়)। ২০১৪-১১-১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৬-০২-২৫।
ফতেপুর ইউনিয়ন, মির্জাপুর

ফতেপুর ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি টাঙ্গাইল শহরের ২২ কিলোমিটার দক্ষিণ-পূর্বে, মির্জাপুরের ১০ কিলোমিটার উত্তরে এবং রাজধানী ঢাকা শহরের ৬৫ কিলোমিটার উত্তর-পশ্চিমে অবস্থিত। বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ফতেপুর ইউনিয়নের মোট জনসংখ্যা ২০,৮১৩ জন। এই ইউনিয়নে মোট ঘরসংখ্যা ৪৮৮০ টি। ফতেপুর ইউনিয়নের গড় সাক্ষরতার হার শতকরা ৫০.২ ভাগ (পুরুষ-৫৩.৫%, মহিলা-৪৭.৪%)। টাঙ্গাইল "Tangail Table C-01 : Area, Households, Population, Density by Residence and Community" [টাঙ্গাইল টেবিল সি-০১: আবাসিক এবং সম্প্রদায় অনুযায়ী অঞ্চল, গৃহস্থালী, জনসংখ্যা, ঘনত্ব] (পিডিএফ)। bbs.gov.bd (ইংরেজি ভাষায়)। ২০১৪-১১-১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৬-০৩-০১।  "Tangail Table C-06 : Distribution of Population aged 7 years and above by Literacy, Sex, Residence and Community" [টাঙ্গাইল টেবিল সি-০৬: শিক্ষার হার, লিঙ্গ, বাসস্থান এবং সম্প্রদায় অনুযায়ী ৭ বছর এবং তাঁর উপরের বয়সের জনসংখ্যার সংস্থান] (পিডিএফ)। bbs.gov.bd (ইংরেজি ভাষায়)। ২০১৪-১১-১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৬-০২-২৫।